EURÓPSKA KOMISIA V Bruseli17. 10. 2016 COM(2016) 679 final OPRAVNÝ LIST Č. 1 K NÁVRHU ROZPOČTU NA ROK 2017 Aktualizácia odhadovaných potrieb týkajúcich sa výdavkov v oblasti poľnohospodárstva a rybného hospodárstva

Podpora úspešných programov a nástrojov pre trvalo udržateľný rast

Migračná agenda, plán pre vonkajšie investície a bezpečnosť

Technické úpravy týkajúce sa výdavkov agentúr a administratívnych výdavkov

Zvýšenie príjmov súvisiacich s pokutami



So zreteľom na –Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a, –Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a najmä na jeho článok 41, –návrh všeobecného rozpočtu Európskej únie na rozpočtový rok 2017 prijatý Komisiou 18. júla 2016, Európska komisia týmto predkladá Európskemu parlamentu a Rade opravný list č. 1 k návrhu všeobecného rozpočtu Európskej únie na rozpočtový rok 2017 z dôvodov uvedených v dôvodovej správe. ZMENY VO VÝKAZE PRÍJMOV A VÝDAVKOV PODĽA ODDIELOV Zmeny vo výkaze príjmov a výdavkov podľa oddielov sú k dispozícii v databáze EUR-Lex ( http://eur-lex.europa.eu/budget/www/index-sk.htm ). Anglické znenie zmien v týchto výkazoch je pripojené na informačné účely ako príloha k rozpočtu. OBSAH 1. Úvod 2. Poľnohospodárstvo a rybárstvo 2.1 Hlavné navrhované zmeny 2.2 Európsky poľnohospodársky záručný fond (EPZF) 2.2.1 Prehľad 2.2.2 Podrobné pripomienky 2.3 Dohody o partnerstve v odvetví udržateľného rybárstva 3. Rast a pracovné miesta: posilnenie úspešných programov a nástrojov 3.1 Horizont 2020 3.2 Program pre konkurencieschopnosť podnikov a MSP (COSME)

3.3 Nástroj na prepájanie Európy (NPE) – Doprava 3.4 Vzdelávanie, odborná príprava a šport (Erasmus+) 3.5 WiFi4EU 3.6 Použitie celkovej rezervy na záväzky v rámci okruhu 1a 4. Rámec partnerstva v oblasti migračnej agendy, plán pre vonkajšie investície a bezpečnosť 4.1 Rýchly štart pre nový proces spojený s rámcom partnerstva s prioritnými partnermi 4.2 Zriadenie nového záručného fondu v rámci Európskeho fondu pre trvalo udržateľný rozvoj (EFSD) 4.3 Mobilizácia rezervy na nepredvídané udalosti pre okruh 4 4.4 Navýšenie prostriedkov pre plán pracovných miest úradu Europol 5. Ostatné úpravy 5.1. Úpravy v plánoch pracovných miest agentúry Frontex a EASO 5.2. Úpravy v plánoch pracovných miest agentúry EU-OSHA a nadácie EUROFOUND 5.3.Presun troch zástupcov OZEÚ s dvojitou funkciou z okruhu 4 (oddiel III – Komisia) do okruhu 5 (oddiel X – ESVČ) 5.4.Odmeny a dôchodky 5.5.Zmena v plánoch pracovných miest Európskeho parlamentu, Európskeho hospodárskeho a sociálneho výboru a Výboru regiónov. 6. Zvýšenie príjmov súvisiacich s pokutami 7. Súhrnná tabuľka podľa okruhov VFR 1.Úvod V tomto opravnom liste č. 1 k návrhu rozpočtu na rok 2017 (OL 1/2017) sú navrhnuté štyri hlavné oblasti zmien k návrhu rozpočtu (NR) na rok 2017. Tri z nich sa týkajú politík: v oblasti poľnohospodárstva a rybárstva, konkurencieschopnosti pre rast a zamestnanosť a nového rámca partnerstva v oblasti migračnej agendy, plán pre vonkajšie investície a bezpečnosť. Štvrtá skupina navrhnutých zmien sa týka viacerých administratívnych a technických úprav. Z detailnejšieho hľadiska pokrýva OL 1/2017 nasledujúce oblasti:

Aktualizácia odhadovaných potrieb a pripísaných príjmov a rozpočtových prostriedkov na poľnohospodárske výdavky. Okrem premenlivých trhových faktorov zahŕňa OL 1/2017 aj vplyv rozhodnutí prijatých v odvetví poľnohospodárstva od júna 2016, keď bol predložený návrh rozpočtu (NR) na rok 2017, ako aj iné návrhy, ktoré by mohli mať v priebehu rozpočtového roka výrazný vplyv. Po zapracovaní doplňujúceho podporného balíka pre sektory chovu hospodárskych zvierat, ktorý bol vyhlásený v júli a ktorý zohľadňuje dodatočné príjmy pripísané Európskemu poľnohospodárskemu a záručnému fondu (EPZF), ostali viazané rozpočtové prostriedky nezmenené s miernym znížením (o jeden milión EUR) platobných rozpočtových prostriedkov. Postupné zavádzanie zvýšení rozpočtových prostriedkov ohlásených v rámci strednodobého preskúmania/revízie viacročného finančného rámca na roky 2014–2020 pre oblasť trvalo udržateľného rastu, konkrétne o 200 miliónov EUR vo viazaných rozpočtových prostriedkoch a 7 miliónov EUR v platobných rozpočtových prostriedkoch v okruhu 1a, Konkurencieschopnosť pre rast a zamestnanosť. Komisia navrhuje financovať záväzky prostredníctvom celkovej rezervy na záväzky (GMC – Global margin for commitments) a nepridelenej rezervy. Rozdelenie je nasledovné: Horizont 2020: +50 miliónov EUR vo viazaných rozpočtových prostriedkoch a 7 miliónov EUR v platobných rozpočtových prostriedkoch; Program pre konkurencieschopnosť podnikov a MSP (COSME): +50 miliónov EUR vo viazaných rozpočtových prostriedkoch; Nástroj na prepájanie Európy (NPE) – Doprava; +50 miliónov EUR vo viazaných rozpočtových prostriedkoch; Erasmus+: +50 miliónov EUR vo viazaných rozpočtových prostriedkoch; WiFi4EU, iniciatíva zameraná na poskytovanie pomoci európskym spoločenstvám pri ponúkaní miest s bezplatným WiFi pripojením pre všetkých obyvateľov: +20 miliónov EUR vo viazaných rozpočtových prostriedkoch presunutých zo zložky NPE „Informačné a komunikačné technológie“; Posilnenie rozpočtových zdrojov o 1 miliardu EUR v okruhu 4, Globálna Európa, v záujme riešenia základných príčin migrácie a propagovania rýchlej realizácie dohôd s tretími krajinami v rámci procesu spojeného s rámcom partnerstva, ako aj v záujme vytvorenia Európskeho fondu pre trvalo udržateľný rozvoj (EFSD) s novým záručným fondom EFSD . Komisia navrhuje zvýšiť viazané rozpočtové prostriedky o 1 miliardu EUR a platobné rozpočtové prostriedky o 210 miliónov EUR. Z dôvodu veľmi nízkej rezervy v okruhu 4 (vytvorenej presunom položky Osobitní zástupcovia EÚ z okruhu 4 do okruhu 5 Administratíva) je prevažná časť viazaných rozpočtových prostriedkov financovaná prostredníctvom príslušnej mobilizácie rezervy na nepredvídané udalosti, ktorá sa v roku 2017 vykompenzuje nepridelenými rezervami okruhu 2, Trvalo udržateľný rast: Prírodné zdroje a v rokoch 2018 a 2019 nepridelenými rezervami okruhu 5. Zvýšenie počtu miest úradu Europol v záujme posilnenia prevádzkovej podpory, predovšetkým zabezpečenie non-stop služby a kapacít okamžitého vybavovania podľa vyhlásenia v oznámení Komisie s názvom Posilnenie bezpečnosti vo svete mobility . Zvýšenie počtu dodatočných miest požadovaných pre Frontex (Európska agentúra pre pohraničnú a pobrežnú stráž) a EASO vo svetle detailnejšieho posúdenia požadovaných pracovných profilov. Drobné úpravy v plánoch pracovných miest Európskej agentúry pre bezpečnosť a ochranu zdravia pri práci (EU-OSHA) a Európskej nadácie pre zlepšovanie životných a pracovných podmienok (EUROFOUND). Presun výdavkov týkajúcich sa troch osobitných zástupcov EÚ (OZEÚ) s dvojitou funkciou z okruhu 4 do okruhu 5. Aktualizácia pravdepodobných potrieb v oblasti dodatočných rozpočtových zdrojov týkajúcich sa roka 2017 pre platy a dôchodky všetkých inštitúcií. Tieto potreby je možné aktualizovať podľa potreby pri finalizácii oficiálnej štatistickej správy, ktorá bude k dispozícii na konci októbra. Zosúladenie plánov pracovných miest Európskeho parlamentu, Európskeho hospodárskeho a sociálneho výboru a Výboru regiónov v záujme zohľadnenia dohody dosiahnutej medzi týmito inštitúciami. Komisia by okrem toho rada zdôraznila, že jej zámerom je finančne podporiť iniciatívu na podporu zamestnanosti mladých ľudí v roku 2017 do výšky 500 miliónov EUR vo viazaných rozpočtových prostriedkoch. V tomto štádiu však Komisia nenavrhuje pridelenie rozpočtových prostriedkov v tomto opravnom liste, pretože má v úmysle financovať túto sumu z rezervy GMC, ktorá bude k dispozícii po technických úpravách v roku 2017. Komisia následne navrhne doplniť tieto pridelené rozpočtové prostriedky prostredníctvom návrhu opravného rozpočtu, ktorý sa predloží Európskemu parlamentu a Rade ihneď po vykonaní technických úprav v roku 2017. Celkovo predstavuje čistý vplyv OL 1/2017 na strane výdavkov návrhu rozpočtu na rok 2017 zvýšenie viazaných rozpočtových prostriedkov o 1 257,2 milióna EUR a zníženie platobných rozpočtových prostriedkov vo výške 523,1 milióna EUR. Na príjmovej strane rozpočtu sa uhradia niektoré Komisiou nedávno uložené pokuty, pričom do konca roka 2016 sa vyčerpajú všetky právne prostriedky nápravy v odhadovanej sume 1 miliarda EUR. Komisia navrhuje, aby sa o túto sumu zvýšili príslušné rozpočtové položky na príjmovej strane rozpočtu. Tým sa o rovnakú sumu zníži požadovaný príspevok z HND uhrádzaný z rozpočtov jednotlivých štátov. 2.Poľnohospodárstvo a rybárstvo 2.1 Hlavné navrhované zmeny Komisia navrhuje v porovnaní s návrhom rozpočtu na rok 2017 aktualizovať odhad výdavkov v poľnohospodárstve o +527 miliónov EUR. Táto aktualizácia potrieb zohľadňuje finančné dôsledky doplňujúceho podporného balíka pre sektory chovu hospodárskych zvierat vyhláseného v júli, ako aj najnovšie dostupné informácie týkajúce sa ostatných výdavkov. Okrem toho došlo k aktualizácii situácie v oblasti dohôd o partnerstve v odvetví udržateľného rybárstva, pokiaľ ide o rozpočtové prostriedky navrhnuté na operačné výdavky a na „rezervu“.

Okrem dočasných podporných opatrení v rámci rozpočtov na rok 2015 (276,6 milióna EUR) a na rok 2016 (711,5 milióna EUR) sa v návrhu rozpočtu na rok 2017 počíta s nasledujúcimi doplňujúcimi podpornými opatreniami (vrátane OL 1/2017): (v mil. EUR, zaokrúhlené v bežných cenách) Rozpočtový riadok Opatrenie Suma 05 02 08 03

05 02 08 99 Rozšírenie dočasných mimoriadnych podporných opatrení pre výrobcov určitých druhov ovocia a zeleniny 100,0 05 02 10 01 Posilnenie propagačných činností pre mliečne výrobky a bravčové mäso v krajinách tretieho sveta 21,5(1)(2) 05 02 12 02 Súkromné skladovanie sušeného odstredeného mlieka a verejná intervencia 19,0 05 02 12 04 Súkromné skladovanie masla 9,0 05 02 12 99 Súkromné skladovanie syra (zostatkové množstvá) 4,6 05 02 12 99 Cielená pomoc pri dočasnom znížení produkcie mlieka 150,0 05 02 12 99 Výnimočná pomoc na prispôsobenie sa pre výrobcov mlieka a poľnohospodárov v ďalších sektoroch chovu hospodárskych zvierat 350,0 Súčet všetkých dodatočných podporných opatrení zahrnutých v návrhu rozpočtu na rok 2017 (vrátane OL 1/2017) 654,1 (1) Spolu 30 miliónov EUR oznámených v roku 2014, z čoho tri milióny EUR boli na rok 2015, 13,5 milióna EUR na rok 2016 a 13,5 milióna EUR na rok 2017. (2) Ďalších 30 miliónov EUR oznámených v roku 2015, z ktorých 8 miliónov EUR bolo na rok 2017 a zvyšných 22 miliónov EUR na rok 2018 a ďalšie roky. V OL 1/2017 sa navrhuje vyčlenenie rozpočtových prostriedkov vo výške 42 937,6 milióna EUR na poľnohospodárske výdavky financované v rámci EPZF, čo je menej ako čistý zostatok, ktorý je k dispozícii na výdavky EPZF („čistý čiastkový strop“) na rok 2017 a ktorý predstavuje 44 145,7 milióna EUR . Napriek čistému zvýšeniu potrieb EPZF o 527,0 milióna EUR ostávajú rozpočtové prostriedky EPZF v porovnaní s NR 2017 nezmenené, pretože toto zvýšenie je plne kompenzované dodatočne pripísanými príjmami v prospech EPZF (+ 527,0 milióna EUR). V nasledujúcej tabuľke je zhrnutý vplyv OL 1/2017 na okruh 2 ako celok: (v mil. EUR, zaokrúhlené v bežných cenách) Návrh rozpočtu na rok 2017 Opravný list

č. 1/2017 Návrh rozpočtu na rok 2017

(vrátane OL 1/2017) Záväzky Platby Záväzky Platby Záväzky Platby — Európsky poľnohospodársky záručný fond (EPZF) 42 937,6 42 889,0 0,0 –1,0 42 937,6 42 888,0 — Európsky poľnohospodársky fond pre rozvoj vidieka (EPFRV) 14 365,5 11 208,5 0,0 0,0 14 365,5 11 208,5 — Európsky námorný a rybársky fond (ENRF), regionálne organizácie pre riadenie rybárstva (RFMO) a dohody o partnerstve v odvetví udržateľného rybárstva (SFPA), z toho: 1 050,1 710,8 0,0 0,0 1 050,1 710,8 — Dohody o partnerstve v odvetví udržateľného rybárstva (SFPA) — operačné výdavky (11 03 01) 117,7 112,7 +0,7 +0,7 118,4 113,4 — Dohody o partnerstve v odvetví udržateľného rybárstva (SFPA) — rezerva (40 02 41) 15,5 15,5 –0,7 –0,7 14,8 14,8 — Ochrana životného prostredia a klímy (LIFE) 493,7 363,7 0,0 0,0 493,7 363,7 — Akcie financované na základe výsadných práv Komisie a osobitných právomocí prenesených na Komisiu p.m. p.m. 0,0 0,0 p.m. p.m. — Pilotné projekty a prípravné akcie p.m. 9,6 0,0 0,0 p.m. 9,6 — Decentralizované agentúry 54,8 54,8 0,0 0,0 54,8 54,8 — Ostatné výdavky v rámci okruhu 2 0,0 0,0 0,0 0,0 0,0 0,0 Spolu 58 901,7 55 236,2 –0,0 –1,0 58 901,7 55 235,2 Strop 60 191,0 60 191,0 Z toho kompenzácia rezervou na nepredvídané udalosti –650,0 –200,0 –850,0 Rezerva 639,3 –200 439,3 z toho EPZF 42 937,6 42 889,0 0,0 –1,0 42 937,6 42 888,0 Čiastkový strop EPZF (po technickej úprave VFR na roky 2014 – 2020) (1) 44 146,0 44 146,0 Rozdiel vzniknutý zaokrúhlením nezahrnutý do výpočtu rezervy 0,3 0,3 Čistý zostatok k dispozícii na výdavky EPZF (2) 44 145,7 44 145,7 (1) Súvisiace sumy sú zaokrúhlené na milióny EUR. (2) Dostupný čistý zostatok na výdavky EPZF podľa prílohy k vykonávaciemu nariadeniu Komisie (EÚ) č. 367/2014 naposledy zmenenému vykonávacím nariadením Komisie (EÚ) č. 2016/257 z 24. februára 2016. Celková výška rozpočtových prostriedkov požadovaných pre okruh 2 v roku 2017 sa tak odhaduje na 58 901,7 milióna EUR. Tým vzniká rezerva vo výške 439,3 milióna EUR vo viazaných rozpočtových prostriedkoch pod príslušným stropom VFR po zohľadnení sumy 650 miliónov EUR v rámci rezervy na nepredvídané udalosti na kompenzovanie časti potrieb v rámci okruhu 3 Bezpečnosť a občianstvo, ako je uvedené v NR 2017, a ďalšej sumy 200 miliónov EUR na kompenzovanie časti potrieb v rámci okruhu 4 Globálna Európa, ako je uvedené v tomto opravnom liste. Platobné rozpočtové prostriedky v OL 1/2017 sú v porovnaní s NR 2017 o niečo nižšie (–1,0 milióna EUR). 2.2 Európsky poľnohospodársky záručný fond (EPZF) 2.2.1 Prehľad Účelom OL 1/2017 je aktualizovať odhadované výdavky na poľnohospodárstvo na základe najnovších hospodárskych údajov a legislatívneho rámca. Na konci septembra 2016 mala Komisia k dispozícii prvé údaje o výške produkcie v roku 2016 a výhľady pre poľnohospodárske trhy, z ktorých vychádzajú aktualizované odhady rozpočtových potrieb na rok 2017. Okrem trhových faktorov zohľadňuje tento OL 1/2017 aj vplyv legislatívnych rozhodnutí týkajúcich sa odvetvia poľnohospodárstva od júna 2016, keď bol NR 2017 vypracovaný. To sa týka najmä súboru delegovaných a vykonávacích aktov Komisie o dodatočných dočasných podporných opatreniach pre sektory chovu hospodárskych zvierat, z ktorých najväčším príjemcom je mliekárenský sektor. Celkovo sa potreby EPZF na rok 2017 (po zohľadnení ustanovení EPZF týkajúcich sa „finančnej disciplíny“) v súčasnosti odhadujú na 45 344,6 milióna EUR v porovnaní so sumou 44 817,6 milióna EUR v NR 2017 (+527,0 milióna EUR). Toto zvýšenie je predovšetkým dôsledkom dodatočných dočasných podporných opatrení pre sektory chovu hospodárskych zvierat v celkovej sume 500 miliónov EUR zahrnutých v kapitole 05 02 Zlepšovanie konkurencieschopnosti odvetvia poľnohospodárstva prostredníctvom zásahov na poľnohospodárskych trhoch. K drobným obmenám okrem toho došlo pri bežných trhových opatreniach a pri výdavkoch v rámci kapitol 05 07 Audit výdavkov na poľnohospodárstvo financovaných z Európskeho poľnohospodárskeho záručného fondu (EPZF) a 05 08 Politická stratégia a koordinácia, ktoré sú takisto zapracované v OL 1/2017. Potreby pre kapitolu 05 03 Priame platby zamerané na prispievanie k príjmom poľnohospodárskych podnikov, obmedzovanie variabilnosti ich príjmu a dosahovanie cieľov v oblasti životného prostredia a klímy ostávajú v porovnaní s NR 2017 takmer nezmenené. Pokiaľ ide o pripísané príjmy, suma, ktorá by mala byť podľa očakávaní k dispozícii v roku 2017, sa zvyšuje, a to z 1 880 miliónov EUR v NR 2017 na 2 407 miliónov EUR (+527 miliónov EUR), čo v plnom rozsahu kompenzuje dodatočné potreby. Aktualizácia odhadov súm vychádzajúcich z rozhodnutí o schválení účtov a nezrovnalostí je nepatrná a nepredstavuje zmenu v celkovej sume predpokladanej v NR 2017 (1 430 miliónov EUR). OL 1/2017 navyše zahŕňa očakávané pripísané príjmy z roku 2016 do roku 2017 (977 miliónov EUR), z čoho suma 450 miliónov EUR už bola zahrnutá v NR 2017. Táto suma zodpovedá očakávanému prebytku EPZF z roku 2016. Tento rok sa však konečná suma tohto prebytku prognózuje oveľa ťažšie, pretože veľké sumy výdavkov ešte musia členské štáty oznámiť za september a za október 2016. Tieto sumy pritom odrážajú oneskorené zavádzanie nových režimov priamych platieb v prvom roku ich uplatňovania. Odhadovaný prebytok nezahŕňa nevyužité rozpočtové prostriedky z rezervy na krízové situácie v odvetví poľnohospodárstva na rok 2016 (441,6 milióna EUR), ktoré sa nepoužijú, pretože sa prenesú na úhradu poľnohospodárom podliehajúcim mechanizmu finančnej disciplíny v roku 2017.



V dôsledku týchto aktualizácií sú na pokrytie potrieb EPZF v roku 2017 potrebné viazané rozpočtové prostriedky vo výške 42 937,6 milióna EUR, v čom je zahrnutá suma 450,5 milióna EUR určená na rezervu na krízové situácie v odvetví poľnohospodárstva. Tak ako v prípade NR 2017, táto celková suma je nižšia ako čistý čiastkový strop EPZF vo výške 44 145,7 milióna EUR. To znamená, že mechanizmus finančnej disciplíny sa bude vzťahovať len na vytvorenie rezervy na krízové situácie v odvetví poľnohospodárstva v rozpočte na rok 2017 . 2.2.2 Podrobné pripomienky 05 02 — Zlepšovanie konkurencieschopnosti odvetvia poľnohospodárstva prostredníctvom zásahov na poľnohospodárskych trhoch (rozpočtové prostriedky +514,4 milióna EUR) (v mil. EUR, zaokrúhlené v bežných cenách) Zásahy na poľnohospodárskych trhoch Návrh rozpočtu na rok 2017 Opravný list

č. 1/2017 Návrh rozpočtu na rok 2017

(vrátane OL 1/2017) Potreby 2 692,4 +514,4 3 206,8 –Odhadované pripísané príjmy disponibilné v roku 2017 400,0 +0,0 400,0 Požadované rozpočtové prostriedky 2 292,4 +514,4 2 806,8 V porovnaní s NR 2017 sa celkové potreby na intervenčné opatrenia na poľnohospodárskych trhoch zvyšujú o 514,4 milióna EUR. Keďže pripísané príjmy, ktoré by mali byť podľa očakávania k dispozícii pre kapitolu 05 02 (vo výške 400,0 milióna EUR) ostávajú v porovnaní s NR 2017 nezmenené, rozpočtové prostriedky požadované v OL 1/2017 sa zvyšujú o rovnakú sumu. Čo sa týka ovocia a zeleniny, odhliadnuc od presunu rozpočtových prostriedkov medzi dvomi rozpočtovými položkami (54 miliónov EUR z položky 05 02 08 03 do položky 05 02 08 99) došlo k drobnému zvýšeniu rozpočtovej položky 05 02 08 03 Operačné fondy pre organizácie výrobcov (+18 miliónov EUR).

S ohľadom na najnovšie údaje o plnení rozpočtu sa pre rozpočtové prostriedky na sektor vinohradníctva a vinárstva v rozpočtovej položke 05 02 09 08, prostredníctvom ktorej sa financujú národné podporné programy, navrhuje zníženie o 6 miliónov EUR . Najväčšia úprava navrhovaná v OL 1/2017 pre trhové opatrenia sa týka mlieka a mliečnych výrobkov (rozpočtový článok 05 02 12) s nárastom o 501,4 milióna EUR. Najväčšia suma (+500 miliónov EUR) je určená na poskytnutie ďalšej mimoriadnej podpory vo forme cielenej pomoci pri dočasnom znížení produkcie mlieka (150 miliónov EUR) a na poskytnutie výnimočnej pomoci na prispôsobenie sa pre výrobcov mlieka a poľnohospodárov v ostatných sektoroch chovu hospodárskych zvierat (350 miliónov EUR), pri ktorej budú mať členské štáty mimoriadnu voľnosť z hľadiska poskytnutia podpory tým farmárom, ktorých táto úprava najviac zaťažila. 05 03 — Priame platby zamerané na prispievanie k príjmom poľnohospodárskych podnikov, obmedzovanie variabilnosti ich príjmu a dosahovanie cieľov v oblasti životného prostredia a klímy (rozpočtové prostriedky – 527,9 milióna EUR) (v mil. EUR, zaokrúhlené v bežných cenách) Priame platby Návrh rozpočtu na rok 2017 Opravný list

č. 1/2017 Návrh rozpočtu na rok 2017

(vrátane OL 1/2017) Po uplatnení mechanizmu finančnej disciplíny (vrátane prostriedkov na „rezervu na krízové situácie v odvetví poľnohospodárstva“) Potreby 41 994,6 –0,9 41 993,7 –Odhadované pripísané príjmy disponibilné v roku 2017 1 480,0 +527,0 2 007,0 Požadované rozpočtové prostriedky 40 514,6 –527,9 39 986,7 V porovnaní s NR 2017 sú rozpočtové prostriedky požadované pre kapitolu 05 03 upravené smerom nadol, a to o 527,9 milióna EUR. Táto zmena je najmä dôsledkom vyššej sumy príjmov (+527,0 milióna EUR) pripísaných do položky 05 03 01 10 Režim základných platieb (BPS), pri ktorých sú odhadované potreby v porovnaní s NR 2017 nezmenené. Z celkového pohľadu sa na základe najnovších údajov o plnení rozpočtu pri priamych platbách navrhuje iba drobná zmena potrieb (–0,9 milióna EUR). V čase prijímania návrhu rozpočtu na rok 2017 však informácie o implementácii režimu pre malých poľnohospodárov neboli k dispozícii a príslušné sumy sa v rozpočte navrhli pod inými položkami. Po poskytnutí týchto informácií zo strany členských štátov sa navrhuje presun potrebných rozpočtových prostriedkov do rozpočtovej položky 05 03 02 61. Zvýšenie o 1 347,0 milióna EUR v tejto rozpočtovej položke je plne kompenzované znížením niekoľkých ďalších režimov priamych platieb, najmä položiek 05 03 01 02, 05 03 01 10 a 05 03 01 11, takže tento presun je v rámci všetkých dotknutých režimov priamych platieb neutrálny. Ďalšie výdavky na poľnohospodárstvo financované z Európskeho poľnohospodárskeho a záručného fondu (EPZF) (rozpočtové prostriedky +13,5 milióna EUR) Rozpočtové prostriedky pre rozpočtovú položku 05 07 01 07 Finančné opravy v prospech členských štátov na základe rozhodnutí o zúčtovaní a overení súladu sa musia zvýšiť o 25,0 milióna EUR, čo odráža očakávané rozhodnutie Komisie, ktoré upravuje sumu finančných opráv inkasovanú v predchádzajúcich rokoch. Rozpočtové prostriedky pre rozpočtový článok 05 07 02 Urovnávanie sporov sa môžu znížiť o 21 miliónov EUR, pretože niektoré z platieb očakávaných v roku 2017, ktoré sa týkajú tzv. prípadu „Jülich“, prejednávaného Súdnym dvorom vo veci odvodov z produkcie cukru , sa zrealizujú skôr v roku 2016. A nakoniec, aktualizované rozpočtové odhady sú dôvodom na zvýšenie viazaných rozpočtových prostriedkov (+9,5 milióna EUR) a platobných rozpočtových prostriedkov (+8,5 milióna EUR) pre rozpočtové články 05 08 01 Informačná sieť poľnohospodárskeho účtovníctva, 05 08 03 Reštrukturalizácia systémov poľnohospodárskych prieskumov a 05 08 09 EPZF – Operačná technická pomoc . 2.3 Dohody o partnerstve v odvetví udržateľného rybárstva Ako sa uvádza v bode C časti II medziinštitucionálnej dohody (IIA) , Komisia preskúmala najnovšie dostupné informácie týkajúce sa dohôd o partnerstve v odvetví udržateľného rybárstva (SFPA). Keďže sa očakáva, že dohoda s Cookovými ostrovmi a súvisiace protokoly vstúpia do platnosti pred koncom roka 2016, Komisia navrhuje presunúť viazané a platobné rozpočtové prostriedky vo výške 0,735 milióna EUR z článku rezerv 40 02 41 do rozpočtového článku 11 03 01 Vytvorenie rámca pre riadenie rybolovných činností rybárskych plavidiel Únie vo vodách tretích krajín. Navrhovaná úprava je z hľadiska rozpočtu neutrálna. (v mil. EUR, zaokrúhlené v bežných cenách) Dohody o partnerstve v odvetví udržateľného rybárstva Návrh rozpočtu na rok 2017 Opravný list

č. 1/2017 Návrh rozpočtu na rok 2017

(vrátane OL 1/2017) Záväzky Platby Záväzky Platby Záväzky Platby Operačné výdavky (11 03 01) 117,7 112,7 +0 735 +0 735 118,4 113,4 Rezerva (40 02 41) 15,5 15,5 –0 735 –0 735 14,8 14,8 Spolu 133,2 128,2 0,0 0,0 133,2 128,2 3.Rast a pracovné miesta: posilnenie úspešných programov a nástrojov Komisia predložila 14. septembra 2016 Európskemu parlamentu a Rade svoje návrhy týkajúce sa Strednodobého preskúmania/revízie viacročného finančného rámca na roky 2014 – 2020: Rozpočet EÚ zameraný na výsledky . Strednodobé preskúmanie/revíziu sprevádza niekoľko návrhov týkajúcich sa konkrétnych odvetví – vrátane nového telekomunikačného balíka, ktorý definuje európsku víziu pripojiteľnosti k internetu pre občanov a firmy, tzv. návrh WiFi4EU . Jedným zo záverov tohto preskúmania/revízie je to, že v porovnaní s prechádzajúcim obdobím došlo vo VFR na roky 2014 – 2020 k výraznému presmerovaniu výdavkov smerom k činnostiam, ktoré sú efektívnejšie z hľadiska vytvárania pracovných miest a rastu. Pri viacerých programoch financovaných v rámci okruhu 1a, Konkurencieschopnosť pre rast a zamestnanosť, sa zaznamenal vysoký dopyt s následným efektívnym čerpaním a rýchlym výberom projektov: z tohto dôvodu sa navrhuje doplniť pôvodne pridelené zdroje na celé zostávajúce obdobie VFR. Komisia navrhuje od roku 2017 postupne zavádzať dodatočné financovanie pre programy Horizont 2020, COSME (Konkurencieschopnosť podnikov a malých a stredných podnikov), Nástroj na prepájanie Európy (NPE – Doprava) a Erasmus+ spolu s novým legislatívnym návrhom WiFi4EU. Navrhované informatívne finančné programovanie podľa rozpočtových položiek je pre informáciu znázornené v nižšie uvedenej tabuľke. Navýšenie rozpočtových prostriedkov predpokladané v rokoch 2018, 2019 a 2020 bude závisieť od výsledku ročného rozpočtového postupu. Tieto zvýšenia rozpočtových prostriedkov sú v rámci 10 % flexibility stanovenej v bode 17 kapitoly IIA. (v mil. EUR, zaokrúhlené v bežných cenách) Rozpočtový riadok Názov 2017 2018 2019 2020 Spolu COSME 02 02 02 Zlepšenie prístupu malých a stredných podnikov (MSP) k finančným prostriedkom vo forme kapitálového a dlhového financovania 50 80 50 20 200 COSME spolu 50 80 50 20 200 NPE Doprava 06 02 01 01 Odstránenie prekážok, zlepšenie interoperability železníc, vytvorenie chýbajúcich prepojení a skvalitnenie cezhraničných úsekov 30 50 20 100 06 02 01 02 Zabezpečenie udržateľných a efektívnych dopravných systémov 30 50 20 100 06 02 01 03 Optimalizácia integrácie a vzájomného prepojenia druhov dopravy a zvýšenie interoperability 50 80 50 20 300 NPE DOPRAVA spolu 50 140 150 60 400 H2020 08 02 01 01 Posilnenie výskumu na hraniciach poznania v Európskej rade pre výskum 16,7 50 16,7 16,7 100 08 02 02 03 Zvyšovanie miery inovácie v malých a stredných podnikoch (MSP) 50 50 100 08 02 04 Šírenie excelentnosti a zvyšovanie účasti 16,7 50 21,7 21,7 110 09 04 02 01 Vedúce postavenie v informačných a komunikačných technológiách 16,7 50 11,7 11,7 90 H2020 spolu 50 150 100 100 400 Erasmus+ 15 02 01 01 Podporovanie excelentnosti a spolupráce v európskom priestore vzdelávania a odbornej prípravy a jeho význam pre trh práce 23,5 16,5 15 15 70 15 02 01 02 Podporovanie excelentnosti a spolupráce v oblasti európskej mládeže a účasť mladých ľudí na demokratickom živote v Európe 26,5 33,5 35 35 130 H2020 spolu 50 50 50 50 200 V rámci strednodobého preskúmania/revízie sa taktiež navrhuje pokračovať v iniciatíve na podporu zamestnanosti mladých ľudí v okruhu 1b vyčlenením 1 miliardy EUR v období rokov 2017 – 2020. Komisia navrhuje financovať pridelenie sumy 500 miliónov EUR v roku 2017 a 500 miliónov EUR v roku 2018 z celkovej rezervy na záväzky (GMC). V súčasnosti je po financovaní EFSI v GMC na rok 2017 k dispozícii iba 174,1 milióna EUR. Na základe rezervy v záväzkoch rozpočtu na rok 2016 je však pravdepodobné, že suma v GMC sa po technických úpravách začiatkom roka 2017 zvýši. Komisia navrhuje doplniť do programu iniciatívy na podporu zamestnanosti mladých ľudí 500 miliónov EUR v roku 2017 prostredníctvom návrhu opravného rozpočtu, ktorý bude predložený ihneď po vykonaní technických úprav. V tomto štádiu sú jedinými úpravami navrhovanými v tomto opravnom liste, ktoré súvisia s rastom a s pracovnými miestami, úpravy týkajúce sa okruhu 1a. 3.1 Horizont 2020 V prípade výziev na predkladanie návrhov v rámci programu Horizont 2020 dopyt vo veľkej miere prevýšil ponuku. Aby mohlo posilňovanie podpory programu v oblasti rastu a pracovných miest pokračovať, v roku 2017 sa navrhujú ďalšie viazané rozpočtové prostriedky vo výške 50 miliónov EUR určené pre obmedzený počet prioritných opatrení na dosiahnutie maximálneho efektu podľa nasledujúceho postupu:

– Európska rada pre výskum: ERC propaguje cezhraničný výskum v nových sľubných oblastiach, ktoré majú kritický význam pre konsolidáciu európskej vedeckej základne. V súčasnosti nie je možné financovať veľký počet vynikajúcich projektov: príspevok EÚ dokáže pokryť iba 10 % rozpočtu navrhovaného pre oprávnené projekty, pričom existuje dokonca riziko, že jeho celková úspešnosť klesne pod kritických 10 %. Ak by k tomu došlo, niektorí špičkoví vedci sa môžu rozhodnúť, že nepodajú žiadosť o podporu. ERC doteraz podporila ďaleko menej než 1 % európskych výskumníkov. Dodatočné zdroje okrem toho umožnia výberovým výborom ERC podstupovať väčšie riziko pri zvažovaní najambicióznejších projektov. – Šírenie excelentnosti a zvyšovanie účasti: Zvyšovanie účasti je vysoko ceneným programom, pretože prostredníctvom zakladania inštitúcií/vytvárania sietí, ako aj učenia sa zo skúseností vyspelejších partnerov zvyšuje kapacity v oblasti výskumu a vývoja (VaV) v krajinách so slabými výsledkami v oblasti VaV. V tomto prípade nejde o typické činnosti VaV v rámci programu Horizont 2020. Veľký pákový efekt sa dosahuje najmä pomocou činností vytvárania tímov zameraných na vytváranie centier excelentnosti v krajinách, v ktorých prebieha zvyšovanie účasti, pretože tieto činnosti si vyžadujú mobilizáciu veľkého množstva národných zdrojov na doplnenie príspevku EÚ (čím sa maximalizuje synergia s Európskym štrukturálnym a investičným fondom). Dodatočné zdroje pre časť Zvyšovanie účasti programu Horizont 2020 umožnia maximalizovať dosah kľúčových činností, ako je napr. vytváranie tímov. Priemerná úspešnosť tejto časti je okrem toho pod priemerom programu Horizont 2020 a finančnú podporu získa iba jeden z piatich kvalitných projektov. – Prostredníctvom programu Vedúce postavenie v oblasti podporných a priemyselných technológií sa podporia investície v oblasti vysokovýkonnej výpočtovej techniky, ktorú boli v rámci strednodobého preskúmania určené za kľúčovú prioritu v digitálnej oblasti. Aby bolo možné v plnej miere využiť príležitosti digitálneho jednotného trhu, financovanie prispeje k vytvoreniu európskeho ekosystému vysokovýkonnej výpočtovej techniky (HPC) vyvinutím úplného prototypu demonštrátora s exakapacitou a potrebnej aplikačnej vrstvy. (v EUR) Rozpočtový riadok Názov Viazané rozpočtové prostriedky Platobné rozpočtové prostriedky 08 02 01 01 Posilnenie výskumu na hraniciach poznania v Európskej rade pre výskum 16 665 000 660 000 08 02 04 Šírenie excelentnosti a zvyšovanie účasti 16 665 000 5 400 000 09 04 02 01 Vedúce postavenie v informačných a komunikačných technológiách 16 670 000 830 000 Spolu 50 000 000 6 890 000 3.2 Program pre konkurencieschopnosť podnikov a MSP (COSME) Podpora pre európske MSP je kľúčom k posilneniu konkurencieschopnosti, tvorby pracovných miest a rastu. Prostredníctvom finančných nástrojov v rámci programu COSME (konkurencieschopnosť podnikov a malých a stredných podnikov) sa podporujú MSP, ktoré zápasia s ťažkosťami pri získavaní finančných prostriedkov od finančných sprostredkovateľov v dôsledku vyššieho rizika s nimi subjektívne spojeného alebo nedostatočného kolaterálu. V záujme zlepšenia finančného prostredia pre MSP navrhuje Komisia zvýšenie viazaných rozpočtových prostriedkov o 50 miliónov EUR, čím sa v rámci programu posilnia časti Nástroj na poskytovanie záruk za úvery a Kapitálový nástroj pre rast. Nástroje sa podarilo úspešne implementovať, čo dokazuje vysoký dopyt zo strany MSP. Keďže zatiaľ plynie obdobie potrebné za zavedenie týchto projektov, v tomto štádiu nie sú potrebné žiadne dodatočné platobné rozpočtové prostriedky. (v EUR) Rozpočtový riadok Názov Viazané rozpočtové prostriedky Platobné rozpočtové prostriedky 02 02 02 Zlepšenie prístupu malých a stredných podnikov (MSP) k finančným prostriedkom vo forme kapitálového a dlhového financovania 50 000 000 0 Spolu 50 000 000 0 3.3 Nástroj na prepájanie Európy (NPE) – Doprava Výzvy na predkladanie návrhov za roky 2014 a 2015 vyhlásené v rámci zložky Doprava Nástroja na prepájanie Európy (NPE – Doprava) boli veľmi úspešné. Na základe vysokého dopytu a efektívneho čerpania Komisia v kontexte strednodobého preskúmania/revízie navrhla posilniť pôvodné zdroje nástroja NPE – Doprava o 400 miliónov EUR na obdobie rokov 2017–2020. Z toho 50 miliónov EUR sa navrhuje vyčleniť v roku 2017 na posilnenie podpory EÚ v oblasti integrácie a vzájomného prepojenia druhov dopravy a na podporu funkčnosti dopravných služieb. Keďže zatiaľ plynie obdobie potrebné za zavedenie týchto projektov, v tomto štádiu nie sú potrebné žiadne dodatočné platobné rozpočtové prostriedky. (v EUR) Rozpočtový riadok Názov Viazané rozpočtové prostriedky Platobné rozpočtové prostriedky 06 02 01 03 Optimalizácia integrácie a vzájomného prepojenia druhov dopravy a zvýšenie interoperability 50 000 000 0 Spolu 50 000 000 0 3.4 Vzdelávanie, odborná príprava a šport (Erasmus+) Na základe vysokého dopytu po aktivitách programu Erasmus+ v predchádzajúcich rokoch, ako aj sľubného rozbehu v rámci súčasného finančného rámca a novo vyhláseného programu Európsky zbor solidarity navrhuje Komisia zvýšenie rozpočtu pre tento program o 200 miliónov EUR na roky 2017–2020. 50 miliónov EUR z tejto sumy by sa malo použiť už v roku 2017 na činnosti zvyšovania mobilných príležitostí na vzdelávanie a odbornú prípravu (vrátane štipendií), činnosti, ktoré sú výrazne poddimenzované (ako napríklad iniciatívy súvisiace so sociálnou inklúziou a potláčaním extrémizmu), ako aj na novo vyhlásené činnosti. Čo sa týka platobných rozpočtových prostriedkov, Komisia pokryje všetky potreby vyplývajúce z týchto dodatočných záväzkov zo súm, ktoré už boli zahrnuté do NR 2017. (v EUR) Rozpočtový riadok Názov Viazané rozpočtové prostriedky Platobné rozpočtové prostriedky 15 02 01 01 Podporovanie excelentnosti a spolupráce v európskom priestore vzdelávania a odbornej prípravy a jeho význam pre trh práce 23 500 000 0 15 02 01 02 Podporovanie excelentnosti a spolupráce v oblasti európskej mládeže a účasť mladých ľudí na demokratickom živote v Európe 26 500 000 0 Spolu 50 000 000 0 3.5 WiFi4EU Návrh WiFi4EU predstavuje želanie Komisie presadiť bezplatné WiFi pripojenie pre občanov a návštevníkov vo verejných priestoroch, ako sú parky, námestia, verejné budovy, knižnice, zdravotné strediská a múzeá na hociktorom mieste v Európe. Počiatočný rozpočet navrhnutý pre túto schému je 120 miliónov EUR na roky 2017 až 2019. Tieto prostriedky sú určené na podporu inštalácie najmodernejšieho vybavenia, ako sú WiFi antény v centrách spoločenského života. Pre naštartovanie nových činností v rámci návrhu WiFi4EU je v roku 2017 potrebné vytvoriť osobitný rozpočtový riadok. Ako sa stanovuje vo finančnom výkaze pripojenom k návrhu, v prvom roku činnosti je potrebných 20 miliónov EUR na pokrytie prevádzkových výdavkov, administratívnej podpory v Komisii a na riadenie nových činností Výkonnou agentúrou pre inovácie a siete (INEA). Príslušné viazané a platobné rozpočtové prostriedky sa však v plnej miere pokryjú prerozdelením z ostatných rozpočtových riadkov programu NPE–Telekomunikácie, takže návrh je rozpočtovo neutrálny.



(v EUR) Rozpočtový riadok Názov Viazané rozpočtové prostriedky Platobné rozpočtové prostriedky 09 03 04 WiFi4EU – Podpora využívania bezplatného miestneho WiFi pripojenia 19 330 000 0 06 01 06 01 Výkonná agentúra pre inovácie a siete — Príspevok z NPE 580 000 580 000 09 01 04 01 Podporné výdavky na Nástroj na prepájanie Európy (NPE) 90 000 90 000 09 03 02 Vytvorenie priaznivejšieho prostredia pre súkromné investície do projektov telekomunikačných infraštruktúr — Širokopásmové pripojenie v rámci NPE –19 422 150 0 09 03 03 Podpora interoperability, udržateľného zavádzania, prevádzky a modernizácie transeurópskych infraštruktúr digitálnych služieb, ako aj koordinácia na európskej úrovni –577 850 –670 000 Spolu 0 0 3.6 Použitie celkovej rezervy na záväzky v rámci okruhu 1a Ako už bolo uvedené, v roku 2017 ostáva v celkovej rezerve na záväzky (GMC) po použití 1 265 miliónov EUR na financovanie fondu EFSI 174,1 milióna EUR. Komisia z tohto dôvodu navrhuje financovať navrhované zvýšenie programov COSME, NPE – Doprava, Eramus+ a H2020 z nepoužitej časti GMC a z nepridelenej rezervy v rámci okruhu 1a. 4.Rámec partnerstva v oblasti migračnej agendy, plán pre vonkajšie investície a bezpečnosť

4.1 Rýchly štart pre nový proces spojený s rámcom partnerstva s prioritnými partnermi Komisia predložila 7. júna 2016 oznámenie o vytvorení nového rámca partnerstva s tretími krajinami v rámci európskej migračnej agendy , ktorý vychádza z akčného plánu prijatého na samite vo Vallette a z výsledkov rozhovorov o migrácii na najvyššej úrovni, ako aj z dohôd s viacerých prioritnými partnermi, pričom si bude vyžadovať dodatočné financovanie. Účelom týchto dohôd je prezentovať koordinovaný, systematický a štruktúrovaný prístup k maximalizácií synergického a pákového efektu vnútorných a vonkajších politík EÚ, ktoré zohľadňujú jednak záujmy EÚ a jednak záujmy partnerských krajín. Sú šité na mieru prioritným krajinám, pretože len čo sa balík niektorej krajiny stane funkčným, bude zároveň stavať na osobitných vzťahoch členských štátov s tretími krajinami s ohľadom na politické, historické a kultúrne väzby, ktoré sa vypestovali v priebehu desaťročí kontaktov. Všetky dostupné finančné nástroje a zdroje sa budú využívať cielenejším, koordinovanejším, pružnejším a rýchlejším spôsobom v záujme dosiahnutia krátkodobých cieľov týchto dohôd. V súlade s júnovým oznámením a v záujme rýchleho plnenia dohôd najmä s prioritnými partnermi navrhuje Komisia posilniť nástroj financovania rozvojovej spolupráce (DCI) a nástroj európskeho susedstva (ENI) sumou 750 miliónov EUR vo viazaných a 210 miliónov EUR v platobných rozpočtových prostriedkoch. Podľa vývoja implementácie týchto dohôd môže ako kanál na zabezpečenie časti tejto podpory slúžiť núdzový trustový fond Európskej únie pre stabilitu a riešenie základných príčin neregulárnej migrácie a vysídľovania osôb v Afrike (núdzový trustový fond pre Afriku) a Regionálny trustový fond Európskej únie (trustový fond Madad) na použitie v roku 2017 a neskôr. Nástroj financovania rozvojovej spolupráce (DCI) V záujme podpory prioritných tretích krajín v Ázii a v subsaharskej Afrike navrhuje Komisia posilniť rozpočtovú položku Migrácia a azyl (21 02 07 05) o sumu 400 miliónov EUR vo viazaných a 120 miliónov EUR v platobných rozpočtových prostriedkoch. V záujme riešenia konkrétnych problémov v Ázii a podpory činností zameraných na vytváranie hospodárskych príležitostí a pracovných miest navrhuje Komisia posilniť rozpočtový článok Spolupráca s Áziou (21 02 02) o sumu 100 miliónov EUR vo viazaných a 30 miliónov EUR v platobných rozpočtových prostriedkoch. Nástroj európskeho susedstva (ENI) V záujme pomoci pri riešení problémov s neregulárnou migráciou a s násilným vysídľovaním, okrem iného prostredníctvom podpory pri implementácii budúcich dohôd s krajinami južného susedstva, konkrétne s Libanonom a Jordánskom, a s cieľom posilniť vzťahy s Tuniskom a prispieť k stabilizácii Líbye sa navrhuje posilnenie rozpočtovej položky Krajiny Stredozemia – Budovanie dôvery, bezpečnosť a predchádzanie konfliktom a ich riešenie (22 04 01 03) o sumu 250 miliónov EUR vo viazaných a 60 miliónov EUR v platobných rozpočtových prostriedkoch. (v EUR) Rozpočtový riadok Názov Viazané rozpočtové prostriedky Platobné rozpočtové prostriedky 22 04 01 03 Krajiny Stredozemia – Budovanie dôvery, bezpečnosť a predchádzanie konfliktom a ich riešenie 250 000 000 60 000 000 21 02 07 05 Migrácia a azyl 400 000 000 120 000 000 21 02 02 Spolupráca s Áziou 100 000 000 30 000 000 Spolu 750 000 000 210 000 000 4.2 Zriadenie nového záručného fondu v rámci Európskeho fondu pre trvalo udržateľný rozvoj (EFSD) Komisia predložila 14. septembra 2016 návrh nariadenia Európskeho parlamentu a Rady o Európskom fonde pre trvalo udržateľný rozvoj (EFSD) a o zriadení záruky EFSD a záručného fondu EFSD . EFSD je súčasťou plánu pre vonkajšie investície, dlhodobej stratégie na riešenie základných príčin migrácie, ako sa uvádza v oznámeniach Komisie zo 7. júna 2016 a 14. septembra 2016 . Komisia navrhuje finančne podporiť záručný fond EFSD sumou 750 miliónov EUR počas obdobia rokov 2017 – 2020, z čoho 400 miliónov EUR sa poskytne z Európskeho rozvojového fondu (ERF) počas týchto štyroch rokov, 100 miliónov EUR z ENI počas obdobia rokov 2017 – 2020 a 250 miliónov EUR prostredníctvom mobilizácie rezervy na nepredvídané udalosti v roku 2017. V tomto opravnom liste sú navrhnuté príslušné zmeny k návrhu rozpočtu na rok 2017, a to konkrétne: Nevyhnutné zmeny rozpočtovej nomenklatúry vytvorením dvoch nových rozpočtových riadkov v záujme zabezpečenia prostriedkov pre záručný fond EFSD a zabezpečenia záruky pomocou symbolického záznamu (p.m.) z rozpočtu EÚ na účely vykrytia budúcich potrieb. Pripísanie sumy 275 miliónov EUR do nového riadku financovania záručného fondu EFSD, z ktorej 250 miliónov EUR sa zabezpečí pomocou rezervy na nepredvídané udalosti a 25 miliónov EUR z ENI (1/3 z rozpočtového riadku Východné susedstvo a 2/3 z rozpočtového riadku Južné susedstvo podľa nižšie uvedenej tabuľky). (v EUR) Rozpočtový riadok Názov Viazané rozpočtové prostriedky Platobné rozpočtové prostriedky 01 03 07 Záruka Európskej únie pre Európsky fond pre trvalo udržateľný rozvoj (EFSD) p.m. p.m. 01 03 08 Financovanie záručného fondu EFSD 275 000 000 275 000 000 22 04 01 02 Krajiny Stredozemia — Zmierňovanie chudoby a trvalo udržateľný rozvoj – 16 700 000 – 16 700 000 22 04 02 02 Východné partnerstvo — Zmierňovanie chudoby a trvalo udržateľný rozvoj – 8 300 000 – 8 300 000 Spolu 250 000 000 250 000 000 4.3 Mobilizácia rezervy na nepredvídané udalosti pre okruh 4 NR 2017 vyčerpal výdavkový strop pre záväzky okruhu 4 Globálna Európa a navrhuje úplnú mobilizáciu nástroja flexibility (530 miliónov EUR) pre okruh 3 Bezpečnosť a občianstvo. Mobilizácia rezervy na nepredvídané udalosti v roku 2017 je preto nástrojom, ktorý predstavuje poslednú možnosť riešenia dodatočných potrieb uvedených vyššie. S ohľadom na malú rezervu vo výške 13,8 milióna EUR vytvorenú navrhovaným presunom financovania niektorých osobitných zástupcov EÚ (OZEÚ) z okruhu 4 do okruhu 3 navrhuje Komisia mobilizáciu rezervy na nepredvídané udalosti vo výške 986,2 milióna EUR, ktorá sa má vykompenzovať v období 2017 – 2019 rezervami v rámci okruhu 2 v roku 2017 a rezervami v rámci okruhu 5 v rokoch 2018–2019 . 4.4 Navýšenie prostriedkov pre plán pracovných miest úradu Europol V rámci Európskeho programu v oblasti bezpečnosti hrá Európske centrum pre boj proti terorizmu v úrade Europol kľúčovú úlohu ako centrum boja proti terorizmu v EÚ, ktoré prispieva ku koordinácii reakcií na prebiehajúce a očakávané teroristické hrozby a útoky. Centrum podporuje členské štáty prostredníctvom poskytovania operačnej a analytickej podpory pri vyšetrovaniach teroristických činností, ako aj prostredníctvom spolupráce s medzinárodnými partnermi. Po najnovších teroristických útokoch v Európe sa prudko zvýšilo množstvo informácií poskytovaných Europolu a zvýšil sa aj počet žiadostí členských štátov o podporu, čo pre agentúru predstavuje značnú dodatočnú pracovnú záťaž. NR 2017 už z tohto dôvodu obsahuje dodatočných 25 miest v pláne pracovných miest, 5 zmluvných zamestnancov a 5 vyslaných národných expertov.

Na základe posúdenia potrieb vykonaných vzhľadom na oznámenie Komisie o Posilnení bezpečnosti vo svete mobility požaduje Komisia dodatočné posilnenie v pláne pracovných miest o 20 miest pre Európske centrum pre boj proti terorizmu. Dodatoční zamestnanci sú potrební na posilnenie operačnej podpory, predovšetkým na zabezpečenie kapacít nepretržitej pohotovosti a nasadenia na mieste. Súvisiace dodatočné rozpočtové prostriedky na odmeňovanie nových zamestnancov (vo výške 1 340 000 EUR) sa vypočítali na základe priemernej šesťmesačnej prítomnosti v roku 2017. Financovanie sa má podľa návrhu zabezpečiť prostredníctvom prehodnotenia priorít pre činnosti v rámci Fondu pre azyl, migráciu a integráciu (AMIF), ktoré by mala Komisia podľa plánu zaviesť pod priame hospodárenie v roku 2017. Komisia bude počas roka sledovať požiadavky na financovanie týchto akcií a v prípade potreby navrhne nápravné opatrenia. (v EUR) Rozpočtový riadok Názov Viazané rozpočtové prostriedky Platobné rozpočtové prostriedky 18 03 01 01 Posilnenie a rozvoj spoločného európskeho azylového systému a zlepšenie solidarity a zdieľania zodpovednosti medzi členskými štátmi –1 340 000 –1 340 000 18 02 04 Európsky policajný úrad (Europol) 1 340 000 1 340 000 Spolu 0 0 Aktualizovaný plán pracovných miest je uvedený v prílohe k rozpočtu.

5.Ostatné úpravy 5.1. Úpravy v plánoch pracovných miest agentúry Frontex a EASO NR 2017 obsahoval významné posilnenie v pláne pracovných miest agentúry Frontex (+130 miest, z toho 50 miest sa malo podľa návrhu prednostne zriadiť už v rámci návrhu opravného rozpočtu 4/2016 ) a EASO (+64 miest), aby tieto agentúry mohli vykonávať svoje rozšírené mandáty vo funkcii novej Európskej agentúry pre pohraničnú a pobrežnú stráž a agentúry EÚ pre azyl . Keďže sa čaká na podrobnejšiu analýzu požadovaných pracovných profilov, v návrhu rozpočtu sa dodatočné miesta pre obidve agentúry požadujú na základnom stupni funkčných skupín Správca (AD 5) a Asistent (AST 3, v prípade agentúry EASO taktiež AST 1). Na základe posúdenia potrieb sa potvrdilo, že by sa mal klásť väčší dôraz na prijímanie skúsených zamestnancov v rámci celého plánu pracovných miest, ako aj na vytvorenie nových oddelení v nových oblastiach činnosti v rámci rozšírených mandátov, čo si vyžaduje prijatie viacerých zamestnancov na pozície stredného manažmentu. Takáto zmena platovej triedy v pláne pracovných miest na rok 2017 tak pre agentúru Frontex, ako aj pre EASO sa môže financovať z rozpočtov obidvoch agentúr pre príslušný rok podľa návrhu rozpočtu. Následne nebude potrebné zvýšiť príspevok EÚ pre obidve agentúry. Aktualizované plány pracovných miest sú uvedené v prílohe k rozpočtu. 5.2. Úpravy v plánoch pracovných miest agentúry EU-OSHA a nadácie EUROFOUND Cieľ znižovania počtu zamestnancov Európskej agentúry pre bezpečnosť a ochranu zdravia pri práci (EU-OSHA) z Bilbao sa v roku 2017 prejaví znížením počtu zamestnancov o jedno miesto, t. j. zo 41 miest schválených v rozpočte na rok 2016 na 40 miest v návrhu rozpočtu na rok 2017; z toho 23 miest bolo navrhnutých vo funkčnej skupine Správca a 17 miest vo funkčnej skupine Asistent. S ohľadom na aktuálne voľné miesta však agentúra momentálne žiada zníženie počtu zamestnancov o jedno miesto vo funkčnej skupine Asistent a udržanie počtu miest vo funkčnej skupine Správca bez zmeny na úrovni z roku 2016. Tento návrh nemá nijaké dôsledky na výdavky. Cieľ znižovania počtu zamestnancov Európskej nadácie pre zlepšovanie životných a pracovných podmienok (EUROFOUND) z Dublinu sa v roku 2017 prejaví znížením počtu zamestnancov o dve miesta, t. j. z 95 miest schválených v rozpočte na rok 2016 na 93 miest v návrhu rozpočtu na rok 2017; z toho 50 miest bolo navrhnutých vo funkčnej skupine Správca a 43 miest vo funkčnej skupine Asistent. S ohľadom na plánovanú reintegráciu dočasného pracovníka vo funkčnej skupine Správca však agentúra momentálne žiada vymeniť jedno trvalé pracovné miesto pre úradníka za jedno dočasné pracovné miesto pre dočasného pracovníka v rámci funkčnej skupiny Správca. Celkový počet miest vo funkčnej skupine Správca tak ostane nezmenený na pôvodne požadovanej úrovni pre rok 2017 (50). Tento návrh nemá nijaké dôsledky na výdavky. Aktualizované plány pracovných miest sú uvedené v prílohe k rozpočtu.

5.3. Presun troch zástupcov OZEÚ s dvojitou funkciou z okruhu 4 (oddiel III – Komisia) do okruhu 5 (oddiel X – ESVČ) Momentálne sú v EÚ traja osobitní zástupcovia (OZEÚ), konkrétne v Afganistane, v Bosne a Hercegovine a v Kosove , ktorí majú „dvojitú funkciu“ ako vedúci delegácií EÚ (v prípade Kosova vedúci kancelárie EÚ). O ich mandátoch, ktoré momentálne končia 28. februára 2017, rozhoduje Rada na základe návrhu Vysokej predstaviteľky Únie pre zahraničné veci a bezpečnostnú politiku, pričom ich náklady sa pokrývajú z rozpočtovej kapitoly Spoločná zahraničná a bezpečnostná politika (SZBP) ako súčasti okruhu 4. Pred vytvorením Európskej služby pre vonkajšiu činnosť (ESVČ) sa ako základný argument pre použitie dvojitej funkcie uvádzalo zabezpečenie politického mandátu a odbornosti predstaviteľa EÚ, ktoré potreboval pri vykonávaní politických a diplomatických úloh, keďže takéto úlohy sa nemohli zveriť priamo delegáciám Komisie. Po prijatí Lisabonskej zmluvy majú v súčasnosti vedúci delegácií EÚ oveľa silnejší politický mandát na plnohodnotné reprezentovanie EÚ v tretích krajinách.

V záveroch o preskúmaní ESVČ zo 17. decembra 2013 Rada zdôraznila v súvislosti s OZEÚ, „potrebu zvýšiť celkovú efektívnosť a zodpovednosť, ako aj zabezpečiť koordináciu a koherentnosť so všetkými ostatnými aktérmi v rámci EÚ, pričom vyzdvihuje dôležitosť úzkej spolupráce s ESVČ.“ Európsky parlament zároveň v rozhodnutí o absolutóriu za plnenie všeobecného rozpočtu Európskej únie za rozpočtový rok 2014, oddiel X – Európska služba pre vonkajšiu činnosť, zdôraznil, že „treba prijať opatrenia na lepšiu integráciu osobitných zástupcov EÚ do užšej administratívnej štruktúry a vrcholového manažmentu ESVČ, aby sa zlepšila súčinnosť a koordinácia, využívala synergia a zabezpečila nákladová efektívnosť“. Momentálna administratívna štruktúra úradov OZEÚ s dvojitou funkciou/delegácií EÚ nie je ani zďaleka ideálna. Ich financovanie je zabezpečené z dvoch rozličných okruhov rozpočtu EÚ, čo vedie k zdvojeniu administratívneho, finančného a logistického zabezpečenia. Členovia úradov OZEÚ síce pracujú väčšinou spoločne so svojimi kolegami z delegácií EÚ, po formálnej a administratívnej stránke však nie sú súčasťou ESVČ ani príslušnej delegácie EÚ. V rámci súčasného mandátu má príslušnú právomoc 115 zamestnancov príslušných kancelárií s ekvivalentom plného pracovného času s nasledujúcim rozdelením: Súčasný mandát: oprávnený počet zamestnancov s ekvivalentom plného pracovného času v troch úradoch OZEÚ s dvojitou funkciou Umiestnenie Medzinárodní zmluvní zamestnanci Vyslaní národní experti Miestni pracovníci Spolu Afganistan 5 7 8 20 Kosovo 13 5 21 39 Bosna 4 15 37 56 Spolu 22 27 66 115 Súvisiace náklady účtované v rozpočtovom riadku SZBP (19 03 01 07) v NR 2017 sa odhadujú na 13,8 milióna EUR. Súčasný mandát OZEÚ bol dohodnutý na 16 mesiacov a rozpočtové prostriedky v nižšie uvedenej tabuľke sú preto vypočítané v celoročnom priemere. Druh nákladu Afganistan Kosovo Bosna Spolu Personál 1 356 052 1 803 931 2 776 680 5 936 663 Služobné cesty 225 000 85 311 201 744 512 055 Prevádzkové výdavky 4 020 156 425 366 2 583 900 7 029 422 Kapitálové výdavky 22 500 10 238 34 572 67 310 Zastupovanie 16 800 8 400 12 000 37 200 Iné 78 242 18 004 91 104 187 350 Spolu 5 718 750 2 351 250 5 700 000 13 770 000 Vysoká predstaviteľka po dohode s Komisiou navrhuje preniesť súčasné úlohy týchto úradov OZEÚ na príslušné delegácie EÚ/úrady, čím sa zjednoduší a zefektívni administratívne, finančné a logistické zabezpečenie delegácií EÚ. Príslušní zamestnanci (zmluvní pracovníci, vyslaní národní experti a miestni zamestnanci) by sa presunuli zo súčasného pracovného režimu SZBP do ESVČ. Integrácia a následné zefektívnenie postupov by zvýšilo synergický efekt a umožnilo by zníženie počtu príslušných zamestnancov s ekvivalentom plného pracovného času približne o 15 % (so zodpovedajúcimi úsporami v mzdových nákladoch a v nákladoch na chod príslušných úradov). Počet zamestnancov s ekvivalentom plného pracovného času, ktorí sa majú priradiť k zamestnancom ESVČ, by sa znížil celkovo na 97 (v porovnaní so súčasným počtom 115) s nasledujúcim rozdelením: Umiestnenie Zmluvní pracovníci Vyslaní národní experti Miestni pracovníci Spolu Afganistan 4 6 7 17 Kosovo 9 6 18 33 Bosna 3 13 31 47 Spolu 16 25 56 97 Netreba zabúdať na to, že pracovné režimy zástupcov OZEÚ a pracovníkov ESVČ sú rozdielne. Personálne náklady sa z toho dôvodu prepočítali podľa priemerných hodnôt použitých pri príprave návrhu rozpočtu ESVČ na rok 2017. Keďže presun OZEÚ sa uskutoční po skončení súčasného mandátu (koniec februára 2017), výpočty vychádzajú z desaťmesačného obdobia roka 2017. Počet zamestnancov s ekvivalentom plného pracovného času a rozpočtové prostriedky, ktoré sa majú presunúť do rozpočtu ESVČ Kategória zamestnancov Počet zamestnancov s ekvivalentom plného pracovného času Priame mzdové náklady a funkčné požitky* Ďalšie súvisiace náklady* (prenájom, bezpečnosť, služobné cesty, telekomunikácie atď.) Zmluvní zamestnanci 16 1 685 000 Vyslaní národní experti 25 1 540 000 Miestni pracovníci 56 1 960 000 Spolu 97 5 185 000 4 891 000 *na desaťmesačnom základe Príslušné zníženie pre SZBP by sa malo týkať obdobia dvanástich mesiacov, pretože ročné rozpočty OZEÚ sa viažu v plnej výške pri každom obnovení mandátu. V tomto opravnom liste sa preto navrhuje zníženie v rozpočtovom riadku SZBP o 13,8 milióna EUR a navýšenie rozpočtu ESVČ o 10,1 milióna EUR s čistým znížením výdavkov v roku 2017 o 3,7 milióna EUR. Na porovnateľnom ročnom základe umožní navrhovaný presun v porovnaní so súčasnou situáciou úsporu 18 zamestnancov s ekvivalentom plného pracovného času a sumy 1,7 milióna EUR. Tento účinok na okruh 5 je znázornený v nižšie uvedenej tabuľke kapitoly 5.2.



Oddiel III – Komisia (okruh 4) Návrh rozpočtu na rok 2017 Opravný list

č. 1/2017 Návrh rozpočtu na rok 2017

(vrátane OL 1/2017) Rozpočtový riadok Záväzky Platby Záväzky Platby Záväzky Platby 19 03 01 07 24 020 000 26 861 438 – 13 770 000 – 13 770 000 10 250 000 13 091 438 Oddiel X – ESVČ (okruh 5) Návrh rozpočtu na rok 2017 Opravný list

č. 1/2017 Návrh rozpočtu na rok 2017

(vrátane OL 1/2017) Rozpočtový riadok Záväzky Platby Záväzky Platby Záväzky Platby 3 0 0 1 68 300 000 68 300 000 3 645 000 3 645 000 71 945 000 71 945 000 3 0 0 2 27 911 000 27 911 000 1 980 000 1 980 000 29 891 000 29 891 000 3 0 0 3 168 109 000 168 109 000 3 636 000 3 636 000 171 745 000 171 745 000 3 0 0 4 45 227 000 45 227 000 815 000 815 000 46 042 000 46 042 000 Spolu 309 547 000 309 547 000 10 076 000 10 076 000 319 623 000 319 623 000

5.4. Odmeny a dôchodky V súlade s článkami 64 a 65 služobného poriadku sa odmeny úradníkov a ostatných zamestnancov Európskej únie každý rok aktualizujú v zmysle správy predloženej Komisiou, ktorá vychádza zo štatistických údajov pripravených úradom Eurostat po dohode s národnými štatistickými úradmi členských štátov s ohľadom na situáciu v členských štátoch k 1. júlu. Výpočet aktualizácie vychádza zo zásady paralelnosti medzi vývojom reálnych odmien (očistených o infláciu) úradníkov EÚ a štátnych zamestnancov jednotlivých členských štátov. Zohľadňuje pritom kombinovaný účinok dvoch hlavných premenných: Ročný vývoj reálnych miezd štátnych zamestnancov ústrednej štátnej správy vzorky jedenástich členských štátov, ktoré predstavujú viac než 75 % HDP Únie. Ročná inflácia v Bruseli a Luxemburgu vypočítaná ako vážená inflácia spotrebiteľských cien jednotlivých štátov meraná podľa indexu HICP v Belgicku a indexu CPI v Luxembursku v súlade s rozložením zamestnancov EÚ pracujúcich v uvedených členských štátoch. Predpokladané sadzby použité pre druhý polrok 2016 a pre návrh rozpočtu na rok 2017 boli 1,8 % a 2,1 % v tomto poradí. Keďže dátum vypracovania správy o aktuálnom plnení sa blíži, bolo by vhodné preskúmať danú situáciu, pričom treba vziať na vedomie, že všetky opravné listy k rozpočtu na rok 2017 sa musia predložiť pred začatím zmierovacieho postupu. Ročná miera inflácie v Belgicku vychádzajúca z európskeho harmonizovaného indexu spotrebiteľských cien bola v júni na úrovni 1,8 %, čo je oveľa viac než priemer za celú EÚ na úrovni 0,1 %. Toto číslo je síce takmer rovné súčasnej prognózovanej miere inflácie, pri priemere za celú EÚ by sme však mali vziať do úvahy aj vplyv na kúpnu silu úradníkov EÚ v dôsledku zvýšenia reálnych miezd štátnych zamestnancov v členských štátoch s nižšou mierou inflácie počas rovnakého obdobia. Na základe tohto vývoja je významná pravdepodobnosť aktualizácie miezd nad rámec hodnoty použitej pri zostavovaní rozpočtu na rok 2016 a pri odhadoch na rok 2017. Rozvážnym krokom by bolo naplánovať potrebné rozpočtové prostriedky na riešenie zvýšenia miery inflácie, ktoré bude na podobnej úrovni, ako pri aktualizácii v roku 2015, t. j. +/–1,2 %. Dôsledky tohto kroku na rozpočet by predstavovali v roku 2017 približne 59,0 milióna EUR; z toho 27,8 milióna EUR by sa vzťahovalo na Komisiu a 19,1 milióna EUR na dôchodky všetkých inštitúcií.



Z toho dôvodu bol predložený návrh, aby sa v tomto opravnom liste vyžiadali dodatočné rozpočtové prostriedky na pokrytie potrieb týkajúcich sa roka 2017 v oblasti miezd a dôchodkov všetkých inštitúcií. Keďže načasovanie správy úradu Eurostat je jasne stanovené v prílohe XI k služobnému poriadku na koniec októbra, po konečnom určení miery inflácie už bude príliš neskoro navrhovať ďalší opravný list. Aktuálny návrh preto naznačuje pravdepodobné potreby všetkých inštitúcií, ktoré sa pri finalizácii oficiálnej správy dajú podľa potreby aktualizovať. Predbežné rozčlenenie podľa druhu výdavkov a podľa inštitúcie by bolo nasledovné:



Okruh 5 NR 2017 OL 1/2017 NR 2017

(vrátane OL 1/2017) Presun OZEÚ + zmena

EHSV a VR Vyššia než odhadovaná mzda aktualizovaná v roku 2016

[12 mesiacov] Komisia 3 466,0 27,8 3 493,8 Ostatné inštitúcie 3 899,1 12,0 12,2 3 923,3 Európsky parlament 1 900,6 0,0 1 900,6 Európska rada a Rada 559,5 3,3 562,8 Súdny dvor 396,3 3,1 399,3 Dvor audítorov 140,2 1,4 141,5 Európsky hospodársky a sociálny výbor 131,9 1,2 0,7 133,8 Výbor regiónov 92,0 0,8 0,6 93,3 Európsky ombudsman 10,7 0,0 10,7 Európsky dozorný úradník pre ochranu údajov 11,2 0,1 11,3 Európska služba pre vonkajšiu činnosť 656,9 10,1 3,0 670,1 Administratívne výdavky 7 365,2 12,0 39,9 7 417,1 Dôchodky 1 770,8 19,1 1 789,9 Európske školy 185,8 0,0 185,8 Dôchodky a európske školy 1 956,5 0,0 19,1 1 975,6 Spolu 9 321,7 12,0 59,0 9 392,7 Strop 9 918,0 9 918,0 Čiastkový strop 8 007,0 8 007,0 Z toho kompenzácia rezervou na nepredvídané udalosti –514,4 –514,4 Rezerva okruhu 5 81,9 –12,0 –59,0 10,9 Čiastková rezerva 127,5 –12,0 –39,9 75,5 5.5. Zmena v plánoch pracovných miest Európskeho parlamentu, Európskeho hospodárskeho a sociálneho výboru a Výboru regiónov. V roku 2013 podpísali Európsky parlament (EP), Hospodársky a sociálny výbor (EHSV) a Výbor regiónov (VR) zmluvu o spolupráci s cieľom posilniť politickú a administratívnu spoluprácu, prostredníctvom ktorej by tieto dva výbory prispeli k vybudovaniu Výskumnej služby členov EP a táto služba by im za to bezplatne poskytovala produkty a služby. Táto zmluva o spolupráci obsahovala prípadný presun 80 pracovných miest z výborov do EP. Najprv sa v záujme jej realizácie vytvorilo 80 pracovných miest v pláne pracovných miest EP na rok 2014 a následne sa 60 miest (24 pre VR a 36 pre EHSV) zrušilo v plánoch pracovných miest pre tieto inštitúcie. Aby sa zabezpečila úplná zhoda s princípom rozpočtovej neutrality tejto zmluvy, Komisia integrovala revidovaný Výkaz odhadov pre EHSV a VR do návrhu rozpočtu na rok 2017, čím sa znížil plán pracovných miest EHSV o 12 miest spolu s príslušnými rozpočtovými prostriedkami (–1,2 milióna EUR) a plán pracovných miest VR o 8 miest (–0,8 milióna EUR). Tento účinok na okruh 5 je znázornený v tabuľke vo vyššie uvedenej kapitole 5.2. Po schválení NR2017 však uvedené tri inštitúcie dospeli k spoločnému názoru, že tieto presuny sa môžu považovať za kompletne ukončené. Komisia preto v súlade so zmluvou medzi EP, EHSV a VR navrhuje, aby sa 20 dodatočných miest presunulo z plánu pracovných miest EP do návrhu rozpočtu na rok 2017, pričom by sa zároveň obnovil zodpovedajúci počet miest v príslušných plánoch pracovných miest týchto dvoch výborov spolu s príslušnými rozpočtovými prostriedkami. Keďže 20 mimoriadnych pracovných miest pridelených Európskemu parlamentu ostalo zablokovaných a od roku 2014 sa nevyužívali, navrhovaná adaptácia v pláne pracovných miest nemá žiadny dosah na potrebu rozpočtových prostriedkov pre EP v oddiele I rozpočtu EÚ.